Document ID: /roh_data/filtered/fineweb-2-filterrobots_roh.jsonl.gz/20446

Vals avain nus fitg bleras en Grischun. Il turissem ha fatg propaganda per vegnir tar nus cun il slogan «La terra da las 150 vals». Per distinguer differentas furmas da vals avain nus ina quantitad dad expressiuns che varieschan cun ina gronda diversitad da suffixs: vallada, vallaina, vallesa, vallegia, valschella, vallorgia, valletta, vallatscha e vallun. Las variantas vallar e vallà n'existan però betg en Engiadina ed en il Grischun talian. Questa furma hai jau scuvert cun registrar noss'emissiun pervi da Covid tar la collega Claudia ch'abitescha en la Via Vallà sisum la vischnanca da Falera. Il GPS n'ha anc betg chattà la Via Vallà!